Vyhodnotenie medzirezortného pripomienkového konania materiálu Návrh - Správa o stave súdnictva

 Materiál Návrh – Správa o stave súdnictva bol zaslaný v rámci medzirezortného pripomienkového  konania všetkým krajským súdom Slovenskej republiky, Vyššiemu vojenskému súdu v Trenčíne, Združeniu sudcov Slovenska, Slovenskej advokátskej komore, Slovenskej komore exekútorov, Notárskej komore, Sekcii edičných činností Ministerstva spravodlivosti Slovenskej republiky,  Generálnej prokuratúre Slovenskej republiky, Najvyššiemu súdu Slovenskej republiky, GR ZVJS Slovenskej republiky, Ministerstvu financií Slovenskej republiky, Ministerstvu vnútra Slovenskej republiky,  so žiadosťou  pripomienky k materiálu ministerstvu spravodlivosti zaslať do 30.  7.  2001.    

Stanovisko bez pripomienok zaslali: 
----------------------------------------------  
Sekcia edičných činností Ministerstva spravodlivosti Slovenskej republiky 
Generálne riaditeľstvo Zboru väzenskej a justičnej stráže Slovenskej republiky 
Ministerstvo financií Slovenskej republiky 
Krajský súd v Nitre 
Krajský súd v Žiline 

Stanovisko s pripomienkami zaslali: 
----------------------------------------------- 
Generálna prokuratúra Slovenskej republiky
Krajský súd v Bratislave 
Krajský súd v Trnave 
Krajský súd v Trenčíne 
Krajský súd v Banskej Bystrici
Ministerstvo vnútra Slovenskej republiky 
          
Stanovisko nezaslali:  
---------------------------           
Krajský súd v Prešove 
Vyšší vojenský súd v Trenčíne  
Krajský súd v Košiciach 
Združenie sudcov Slovenska 
Najvyšší súd Slovenskej republiky 
Slovenská advokátska komora 
Notárska komora                                         

                                                     

       

                                              Neakceptované pripomienky
           
Krajský súd v Bratislave - namietal  všeobecnosť, neadresnosť správy, oneskorené legislatívne zmeny, opomenutie agend, ktoré súdy vybavujú ako                    tzv. vedľajšie agendy, neobjektívne kritéria hodnotenia práce sudcov.    
                                               
Stanovisko: neakceptuje sa. V správe sa poukazuje na skutočnosť,                        že súčasné hodnotenie práce sudcov nie je objektívne, pretože za ťažiskové                     sa považujú len hlavné agendy. Tzv. vedľajšie agendy, ktorých vybavovanie neraz zaberie rovnaký čas ako vybavovanie agendy hlavnej, nie sú dostatočne hodnotené. Správa nemá hodnotiť jednotlivé druhy agend, ale má podať obraz o stave súdnictva vo všeobecnosti. 

           Zo správy vyplýva, že výsledky pilotného programu nového hodnotenia práce súdov podľa bodového hodnotenia obtiažnosti úkonov, ktoré sudcovia vykonávajú                 a ktoré sa preskúšava v súčasnosti na piatich vybraných súdoch, bude prebiehať v mesiaci september. Správa, ktorá je spracovaná v mesiaci júl logicky nemôže hodnotiť výsledky experimentu.     

            Legislatívne zmeny  sú závislé od stupňa legislatívneho konania                             o jednotlivých normách.  Tieto údaje správa poskytla. 

Krajské  súdy  v Trnave, v Trenčíne, Banskej Bystrici  - situácia je neúnosná už niekoľko rokov, neberú sa do úvahy stavy sudcov, od roku 1997  existujúca veľká disproporcia v zaťaženosti sudcov, nadpočet sudcov na niektorých súdoch                         a nedostatok na iných, neúnosná situácia v obsadení administratívnych pracovných miest na súdoch.                                                                                           

Stanovisko: neakceptuje sa. Správa sa nemala podrobne zaoberať stavom každého okresného súdu  v kraji  z hľadiska jeho obsadenosti sudcami, odborným aparátom a nízkym  stavom administratívy. Správa  vo všeobecnosti  konštatuje,               že takýto nepriaznivý stav na veľkej väčšine súdov pretrváva,  poukazuje na stav justície v súčasnosti, príčiny tohoto stavu, uvádza zmeny,  ktoré pre vylepšenie stavu boli realizované, ktoré sa realizujú  alebo ktoré bude potrebné v blízkej budúcnosti vykonať na zlepšenie súčasnej nepriaznivej situácie. 

          Požiadavky súdov na doplnenie stavov sudcov, odborného aparátu                             a administratívy presahujú rozsah tohoto materiálu a sú otázkami prognostickej koncepcie.        
        
Ministerstvo vnútra Slovenskej republiky –  v jednotlivých častiach prílohy                   (str. 11,15.17,…) uvedené  údaje „číselne  nesúhlasia“ a preto je  potrebné ich upraviť.

Stanovisko: Neakceptuje sa požiadavka opravy Prílohy- tabuľky o štatistických výkazoch. Tabuľky v prílohe  sú výslednicou spracovania súdmi zaslaných  štatistických ukazovateľov. 

          
          Účelom správy nebolo hodnotiť jednotlivé ukazovatele. Túto úlohu  splnila  Štatistická ročenka za rok 2000. V nej sú  presne uvedené údaje o prenosoch nevybavených vecí, počtoch vecí, ktoré napadli v tom ktorom roku, počty vecí, ktoré boli vybavené v bežnom roku a ďalšie štatistické ukazovatele dôležité pre celkové posúdenie práce súdov Slovenskej republiky v konkrétnom kalendárnom roku.